અમદાવાદ : શહેરમાં ફરી એકવાર એક વિદ્યાર્થીએ આપઘાત કરી લીધો હોવાની ઘટના સામે આવી છે દીલ્હી પબ્લિક સ્કૂલમાં ધો. ૧૦માં અભ્યાસ કરતાં અને દાણીલીમડામાં રહેતા ૧૫ વર્ષીય વિદ્યાર્થીએ આજે બપોરે આંબેડકરબ્રિજ પરથી સાબરમતી નદીમાં ઝંપલાવ્યું હતું. પરીક્ષાના ડરથી વિદ્યાર્થીએ આપઘાત કર્યો હોઈ શકે તેવું પોલીસની પ્રાથમિક તપાસમાં બહાર આવ્યું છે. પોલીસે આત્મહત્યાનું સાચું કારણ જાણવા તપાસ શરૂ કરી છે.